open-index/open-wikipedia-markdown huggingface dataset:
Φασματοηλιογράφος

[thumb|right|285px|[Ηλιακή έκλαμψη φωτογραφημένη στο φως του ιονισμένου He από τον φασματοηλιογράφο άπω υπεριώδους του Εργαστηρίου Ερευνών του αμερικανικού Πολεμικού Ναυτικού]]
Ο **φασματοηλιογράφος** είναι αστρονομικό όργανο που παράγει φωτογραφικές εικόνες του Ήλιου σε ένα μόνο μήκος κύματος του φωτός, δηλαδή μονοχρωματικές εικόνες. Το μήκος κύματος συνήθως επιλέγεται να συμπίπτει με αυτό μιας φασματικής γραμμής κάποιου από τα χημικά στοιχεία που βρίσκονται στην ατμόσφαιρα ή στα επιφανειακά στρώματα του Ήλιου.

Το όργανο αυτό αναπτύχθηκε ανεξάρτητα από τον Αμερικανό αστρονόμο Τζορτζ Χέιλ και τον Γάλλο αστρονόμο Ανρί-Αλεξάντρ Ντελάντρ κατά τη δεκαετία του 1890, ενώ βελτιώθηκε το 1932 από τον Αμερικανό ηλιακό αστρονόμο Ρόμπερτ Ρ. Μακμάθ ώστε να λαμβάνει σειρές φωτογραφιών σε κινηματογραφικό φιλμ και να δημιουργούνται ταινίες σε πολύ γρήγορη κίνηση, που δείχνουν την εξέλιξη ηλιακών φαινομένων.

Ο φασματοηλιογράφος αποτελείται από ένα πρίσμα ή φράγμα περιθλάσεως και μία στενή σχισμή από την οποία διέρχεται φως με ένα μήκος κύματος (ένας «μονοχρωμάτορας»). Το φως αυτό εστιάζεται πάνω σε ένα φωτογραφικό μέσο και τότε το σύστημα μετακινείται ώστε το μέσο να δεχθεί φως διαδοχικά από διαφορετικά τμήματα του δίσκου του Ήλιου, ώστε να σχηματισθεί στο ίδιο τετράγωνο του φιλμ μία πληρης ηλιακή εικόνα.

Σήμερα είναι δυνατό να παραχθούν τέτοιες εικόνες με τη χρήση φίλτρων πολύ στενής φασματικής περιοχής, ιδίως της H-α, αλλά οι φασματοηλιογράφοι εξακολουθούν να χρησιμοποιούνται.

## Δείτε επίσης
* Ηλιοσκόπιο
* Οκτάς, αστερισμός που ονομάσθηκε προς τιμή του οκτάντα

## Παραπομπές


## Εξωτερικοί σύνδεσμοι
* 
* Φασματοηλιογράφος κατασκευασμένος από ερασιτέχνη

Κατηγορία:Ήλιος
Κατηγορία:Αστρονομικά όργανα
Αντώνιος-Ιωάννης Μελίκης

Ο **Αντώνιος-Ιωάννης Μελίκης** ήταν λόγιος από την Κέρκυρα που άκμασε κατά το πρώτο μισό του 19ου αιώνα.

Ο Μελίκης σπούδασε ιατρική στην Ιταλία, αλλά επιδόθηκε κυρίως σε μελέτες στον χώρο των γραμμάτων και της ιστορίας, ανήκε δηλαδή στους λογίους που είναι γνωστοί ως *ιατροφιλόσοφοι*. Στάλθηκε μαζί με τον Κάρολο Μάνεση ως πρεσβευτής στον Σουλτάνο Σελίμ Γ΄ για να ζητήσει την κατάργηση των προνομίων και την ισοτιμία των υπηκόων του. Αργότερα ο Μελίκης διετέλεσε μέλος της Γερουσίας της Ιονίου Πολιτείας. Αλλά μετά την ανθελληνική συμπεριφορά του Βρετανού αρμοστή Μαίτλαντ, εγκατέλειψε την πατρίδα του και εγκαταστάθηκε στη Βενετία, όπου και απεβίωσε.

Τα γνωστότερα από τα έργα του Αντώνιου-Ιωάννη Μελίκη είναι:

* *Δοκίμιον περί πολιτισμού των [[Φαίακες|Φαιάκων]]* (υπότιτλος: «Περί τεχνών, γραμμάτων και επιστημών των Κερκυραίων εις την λαμπράν εποχήν της Ελλάδος», 1811)
* *Sull' abolizione nell' isola di Corfu della pesca a vento*

## Πηγές
* *Παγκόσμιο Εγκυκλοπαιδικό Λεξικό* «Χάρη Πάτση», τόμος Δεύτερος, σελ. 451
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 531

Κατηγορία:Έλληνες λόγιοι του 19ου αιώνα
Κατηγορία:Έλληνες ιατροφιλόσοφοι
Κατηγορία:Γερουσιαστές της Ιονίου Πολιτείας
Παρθένιος Μεταξόπουλος

Ο **Παρθένιος Μεταξόπουλος** (18ος αι.) ήταν λόγιος κληρικός και συγγραφέας από τον Πόντο, και συγκεκριμένα από την Τραπεζούντα. Το κατά κόσμον όνομά του ήταν **Παύλος**. Ως μοναχός ανήκε στην αδελφότητα της Ιεράς Μονής Παναγίας Σουμελά. Ανάμεσα στα έργα του ξεχωρίζουν τα εξής:

* *Ιστορία της Τραπεζούντος και των βασιλέων αυτής από του έτους 718 μέχρι της Αλώσεως*
* *Επιγράμματα*

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 630

Κατηγορία:Έλληνες λόγιοι του 18ου αιώνα
Κατηγορία:Έλληνες ιστορικοί
Κατηγορία:Έλληνες κληρικοί
Νεοχώρι Γορτυνίας Αρκαδίας

Το **Νεοχώρι** Γορτυνίας ή Τροπαίων είναι χωριό της δημοτικής ενότητας Τροπαίων του δήμου Γορτυνίας. Βρίσκεται 53 χλμ. δυτικά της Δημητσάνας, ανάμεσα στον ποταμό Λάδωνα και τον Ερύμανθο. Απέχει από την Τρίπολη 107 χλμ. Η οδική πρόσβαση στο χωριό γίνεται με παρακαμπτήριο μήκους 5 χλμ. δεξιά του οδικού άξονα Τριπόλεως-Πύργου, λίγο πριν από το χωριό Λιβαδάκι.

## Τοποθεσία
Το Νεοχώρι βρίσκεται στους πρόποδες του λόφου Πλάκα και στις παρυφές του ποταμού Ερύμανθου με υψόμετρο 300 μέτρων. 

## Πληροφορίες
Το Νεοχώρι αναφέρεται στις βενετικές πηγές με δύο τύπους: Με το όνομα Σιμωταίοι και με το όνομα Σιμωταίοι Νιοχώρι. Στην απογραφή του Pouqoueville το 1815 αναφέρεται με το όνομα Σιμωταίοι αλλά στην απογραφή του 1829 αναφέρεται με την απλοποιημένη μορφή Νεοχώρι. Έτσι το Νεοχώρι θεωρείται ένα από τα παλιά χωριά του τέως δήμου Θελπούσης, αφού το 1698 κατοικούνταν από 10 οικογένειες (55 κατοίκους), ενώ το Ντελαλή (Τρανή Λάκκα) από 3 οικογένειες. Έχει 161 μόνιμους κατοίκους σύμφωνα με την απογραφή του 2011.

Είναι ένα χωριό με μονοπάτια πλάι στον ποταμό Ερύμανθο. Έχει δημοτικό σχολείο. Μητρόπολη του χωριού είναι ο Ι.Ν. Αγίας Τριάδος.

Οι κάτοικοι του χωριού ασχολούνται με τη γεωργία, την κτηνοτροφία, την χοιροτροφία, την αμπελουργία και την ελαιοκομία.

Στον οικισμό Μπερτσιά, κοντά στο Νεοχώρι, υπάρχουν τμήματα παλαιού ναού από την εποχή της Τουρκοκρατίας, ενώ στην αρχαία εποχή υπήρχε και ένας ναός αφιερωμένος στον Θεό Ασκληπιό και το μνήμα της Τρυγόνος. Όλη η περιοχή περιβάλλεται από καταπράσινους κάμπους, τρεχούμενα νερά,  ποταμάκια και μικρούς καταρράκτες.

Στο Νεοχώριον υπάγονται και οι οικισμοί Μπερτσιά, Νέα Δάφνη και Τρανή Λάκκα.

## Πληθυσμός

## Σημείωση
Στην Αρκαδία υπάρχουν άλλοι 4 συνώνυμοι οικισμοί.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Ελληνο-Ουζμπεκικές σχέσεις

Οι **σχέσεις Ελλάδας-Ουζμπεκιστάν** αναφέρονται στις διμερείς σχέσεις μεταξύ της Ελλάδας και του Ουζμπεκιστάν. Οι δύο χώρες διατηρούν διπλωματικές σχέσεις από το 1992. Το Ουζμπεκιστάν διατηρεί γενικό προξενείο στην Αθήνα και η Ελλάδα εκπροσωπείται στο Ουζμπεκιστάν μέσω της πρεσβείας στη Μόσχα.

## Δείτε επίσης
* Διεθνείς σχέσεις της Ελλάδας
* Διεθνείς σχέσεις του Ουζμπεκιστάν
* Έλληνες στο Ουζμπεκιστάν

## Εξωτερικοί σύνδεσμοι
* Σχέσεις με το Ουζμπεκιστάν , Υπουργείο Εξωτερικών

Ουζμπεκισταν
Κατηγορία:Πολιτική του Ουζμπεκιστάν
Εκκλησία του Αλάσταρο

Η **Εκκλησία του Αλάσταρο** () είναι εκκλησία στο Αλάσταρο του Δήμου της Λόιμαα, στη Νοτιοδυτική Φινλανδία.

## Ιστορία
Αρχικώς, ήταν αναγερμένη στη Λόιμαα, προτού μετακινηθεί το 1840–1841 στη σημερινή τοποθεσία της. Κατά την διάρκεια της περιόδου μετακίνησής της, προστέθηκαν πύργος ύψους 25 μέτρων, σκευοφυλάκιο, καθώς και δύο πτέρυγες. Η εξωτερική της μορφή σχεδιάστηκε από τον Γιόσεφ Στένμπεκ το 1896-97. Η Αγία Τράπεζα χρονολογείται από το 1752, ενώ το εκκλησιαστικό όργανο από το 1954.

## Δείτε επίσης
* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι
*  

Κατηγορία:Λουθηρανικές εκκλησίες στη Φινλανδία
Κατηγορία:Λόιμαα
Εκκλησία του Ισογιόκι

Η **Εκκλησία του Ισογιόκι** () είναι λουθηρανική εκκλησία στο Ισογιόκι της Φινλανδίας.

## Περιγραφή
Η εκκλησία, αυτοκρατορικού ρυθμού, σχεδιάστηκε από τον Καρλ Λούντβιγκ Ένγκελ, ενώ ανεγέρθηκε από τον Έρικ Κουορικόσκι.
Το κωδωνοστάσιο ανεγέρθηκε το 1854 από τους Καρλ και Ματς Χάννους.

## Δείτε επίσης

* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


Κατηγορία:Λουθηρανικές εκκλησίες στη Φινλανδία
Κατηγορία:Ισογιόκι
Εκκλησία της Ούργιαλα

Η **Εκκλησία της Ούργιαλα** () είναι λουθηρανική εκκλησία στην Ούργιαλα της Φινλανδίας.

## Περιγραφή
Η εκκλησία, σχεδιασμένη από τον Μάρττι Τόλπο, ανεγέρθηκε το 1806.
Υπέστη τροποποιήσεις, το 1865, από τον Καρλ Άλμπερτ Έντελφελτ, με αποτέλεσμα την σημερινή νεογοτθική εμφάνισή της.
 
## Δείτε επίσης

* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


Κατηγορία:Λουθηρανικές εκκλησίες στη Φινλανδία
Κατηγορία:Πίρκανμαα
Ουργιαλα
Αϊτινή κρεολή γλώσσα

Η **αϊτινή κρεολή γλώσσα** (**kreyòl ayisyen** του * ) είναι κρεολική γλώσσα βασισμένη στα γαλλικά. Ομιλείται από 10 με 12 εκατομμύρια άτομα παγκοσμίως και είναι η μόνη γλώσσα των περισσότερων Αϊτινών. Είναι κρεολή γλώσσα που βασίζεται σε μεγάλο βαθμό στα γαλλικά του 18ου αιώνα, με επιρροές από τα πορτογαλικά, τα ισπανικά, τα αγγλικά, τα ταΐνο και Δυτικοαφρικάνικες γλώσσες. Η γλώσσα προέκυψε από την επαφή μεταξύ Γάλλων αποίκων και Αφρικανών σκλάβων κατά το Ατλαντικό δουλεμπόριο στη γαλλική αποικία του Σεν-Ντομίγκ (τώρα Αϊτή). Οι Αϊτινοί είναι η μεγαλύτερη κρεολική κοινότητα στον κόσμο.

Η χρήση της και η εκπαίδευση στη γλώσσα—η οποία δεν είναι αμοιβαία κατανοητή με τη γαλλική—έχει ξεκινήσει τουλάχιστον από το 19ο αιώνα, όπου κάποιοι Αϊτινοί είδαν τα γαλλικά ως κληρονομιά της αποικιοκρατίας. Η κρεολική γλώσσα είχε δυσφημιστεί από τη γαλλόφωνη ελίτ ως τα γαλλικά του αγράμματου ή του φτωχού. Μέχρι τα τέλη του 20ου αιώνα, οι Αϊτινοί πρόεδροι μιλούσαν μόνο γαλλικά στους συμπολίτες τους και μέχρι τη δεκαετία του 2000 όλα τα μαθήματα στα δημοτικά σχολεία της Αϊτής ήταν στα γαλλικά, μια ξένη γλώσσα για τους περισσότερους από τους μαθητές.

## Παραπομπές


## Περαιτέρω ανάγνωση
*  
* 
* 

## Εξωτερικοί σύνδεσμοι
* 
Κατηγορία:Γλώσσες της Αϊτής
Κατηγορία:Λήμματα που περιέχουν κείμενο στα γαλλικά
Κατηγορία:Σελίδες που περιέχουν συνδέσμους για περιεχόμενο μόνο με συνδρομή
Τζαννετάκης Γρηγοράκης

Ο **Τζαννετάκης Γρηγοράκης** (1785 - 1868) ήταν Έλληνας οπλαρχηγός και πολιτικός.

## Βιογραφικά στοιχεία

Γεννήθηκε στο Γύθειο και ήταν γιος του Γεωργάκη Γρηγοράκη και της Μαρίας Βενετζιανάκη. Από την πλευρά του πατέρα του καταγόταν από την οικογένεια Γρηγοράκη και ήταν εγγονός του Τζανήμπεη ενώ από την πλευρά της μητέρας του ήταν εγγονός του Παναγιώταρου Βενετζιανάκη. Κατά την επανάσταση του 1821 έλαβε μέρος στον αγώνα με δικό του στρατιωτικό σώμα καταλαμβάνοντας τη Μονεμβασία, της οποίας διετέλεσε πρώτος φρούραρχος. Λόγω εσωτερικών διαμαχών αποσύρθηκε στη Μάνη. Το 1844 προβιβάστηκε σε Υποστράτηγο.

Υπήρξε πληρεξούσιος Πελοποννήσου στην Β΄ Εθνοσυνέλευση Άστρους. Μετά την απελευθέρωση του ελληνικού κράτους εξελέγη πληρεξούσιος Γυθείου στη Συνέλευση του 1843 και επανεξελέγη βουλευτής στις εκλογές του 1844 και σε αυτές του 1847. Στις 18 Οκτωβρίου 1847 διορίστηκε γερουσιαστής.

Το 1829 κατασκεύασε τον ομώνυμο πύργο στη νήσο Κρανάη Γυθείου, ο οποίος δωρήθηκε από τον απόγονό του, πρωθυπουργό Τζαννή Τζαννετάκη, στον ΕΟΤ.

Απεβίωσε στο Γύθειο το 1868. Τα παιδιά του, Πιέρρος και Θεόδωρος Τζαννετάκης, υιοθέτησαν ως οικογενειακό επίθετο, κατά τα έθιμα της εποχής, το όνομα του πατέρα τους και έτσι το οικογενειακό επίθετο Γρηγοράκης μεταβλήθηκε σε Τζαννετάκης.

## Παραπομπές


Κατηγορία:Βουλευτές Γυθείου
Κατηγορία:Οικογένεια Γρηγοράκηδων
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες γερουσιαστές
Κατηγορία:Αγωνιστές του 1821
Δημήτριος Δημητράκος

Ο **Δημήτριος Δημητράκος** (1875–1966) ήταν Έλληνας εκδότης και συγγραφέας. Εγγονός του είναι ο καθηγητής πολιτικής φιλοσοφίας Δημήτρης Δημητράκος.

## Βιογραφικά στοιχεία
Γεννήθηκε το 1875 στο χωριό Νόμια Κοίτας Λακωνίας της επαρχίας Οιτύλου. Τα πρώτα χρόνια της ζωής του εργάστηκε ως δάσκαλος αλλά και υπάλληλος του σιδηροδρόμου, γεγονός που οδήγησε στη μετακόμισή του στην Αθήνα. Αποφοίτησε από τη Βαρβάκειο Σχολή και το 1895 ίδρυσε ένα βιβλιοπωλείο στο Λαύριο. Το 1902 μετέφερε το βιβλιοπωλείο του στην Αθήνα, το οποίο σε σύντομο διάστημα εξελίχθηκε σε σημαντικό εκδοτικό οίκο αλλά και κέντρο για τους υπέρμαχους του δημοτικισμού. Από τον εκδοτικό του οίκο, εκδόθηκαν περίπου 1.000 βιβλία, τα οποία είχαν ως στόχο την προαγωγή των επιστημών, της λογοτεχνίας και της εκπαίδευσης. Σύμφωνα με τον Ιωάννη Σταματάκο επρόκειτο για «αυτοδίδακτο επιστήμονα ερευνητή». Το σημαντικότερό του εκδοτικό έργο ήταν το *[[Λεξικό Δημητράκου|Μέγα λεξικόν ὅλης τῆς Ἑλληνικῆς γλώσσης]]*, το οποίο περιελάμβανε πλήρη καταγραφή του ελληνικού λεξιλογίου από την εποχή του Ομήρου έως και την έκδοσή του από το 1936 έως το 1950, σε 9 τόμους. Το, συνολικά 8.000 σελίδων, έργο βραβεύθηκε από την Ακαδημία Αθηνών, ενώ ο ίδιος ο Δημητράκος παρασημοφορήθηκε από την κυβέρνηση της Ελλάδας για το συγγραφικό και εκδοτικό του έργο. Πέθανε στα τέλη Νοεμβρίου του 1966 στην Αθήνα.

## Παραπομπές


## Εξωτερικοί σύνδεσμοι
*Δημήτριος Δημητράκος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες εκδότες
Κατηγορία:Έλληνες συγγραφείς του 20ού αιώνα
Μουνίρ Φατμί

Ο **Mounir Fatmi** είναι καλλιτέχνης που γεννήθηκε στην Ταγγέρη (Μαρόκο) το 1970 και σήμερα ζει και εργάζεται στο Παρίσι, και εργάζεται μέσω βίντεο, ζωγραφικής, εγκατάστασης, φωτογραφίας και γλυπτικής.

## Βιογραφία
Το έργο του έχει παρουσιαστεί σε πολλές ατομικές εκθέσεις στο Μουσείο Πικάσο, στο Ίδρυμα AK Bank στην Κωνσταντινούπολη, στο Kunst Palast Museum στο Ντίσελντορφ, στο MMP + στο Μαρακές και στο Gothenburg Konsthall στη Σουηδία.
Έχει συμμετάσχει σε πολλές ομαδικές εκθέσεις στο Κέντρο Georges Pompidou, στο Παρίσι, στο Μουσείο Μπρούκλιν, στη Νέα Υόρκη, στο NBK, στο Βερολίνο, στο Palais de Tokyo, στο Παρίσι, στο MAXXI, στη Ρώμη, στο Μουσείο Τέχνης του Mori, στο Τόκιο, στο Μουσείο της Ραφής, στην Ιερουσαλήμ, στο Μουσείο. Μοντέρνα Τέχνη Μόσχας, Μαθάφ, Αραβικό Μουσείο Σύγχρονης Τέχνης, Ντόχα, Γκαλερί Hayward, Λονδίνο, Πινακοθήκη της Δυτικής Αυστραλίας, Μουσείο Βικτώριας και Άλμπερτ στο Λονδίνο, Van Abbemuseum, Αϊντχόφεν και Μουσείο Τέχνης Νάσερ, Ντάρχαμ.

Το 2017, ο Mounir Fatmi γίνεται μέρος της συλλογής του Λούβρου στο Αμπού Ντάμπι, το πρώτο παγκόσμιο μουσείο στον αραβικό κόσμο, με το γλυπτό των Roots 02.

Έλαβε πολλά βραβεία, όπως στη Μπιενάλε του Καΐρου το 2010 και το Grand Prix Leopold Sedar Senghor στην 7η Μπιενάλε του Ντακάρ το 2006. Το 2013, επιλέχθηκε για το Jameel Prize στο Μουσείο Victoria and Albert στο Λονδίνο.

## Δημοσιεύεις
* Ghosting (studio mounir fatmi, 2011)
*Megalopolis (AKBank Sanat, 2010)
*Fuck the Architect (Lowave, 2009)
*Hard Head (Lowave, 2006)
*Mounir Fatmi (Le Parvis centre d'art contemporain, 2006)
*Semaine 46.05 : Ecrans nois (Bulletin de semaine, 2005)
*Ovalprojet, 1999-2002 (Centre culturel le chaplin, 2002)

## Παραπομπές


## Εξωτερικοί σύνδεσμοι

* Επίσημος ιστότοπος

### Γκαλερί
* Ceysson&Benetiere
* Art Front Gallery
* Goodman Gallery
* Jane Lombard Gallery
* Shoshana Wayne
* Galerie Conrads 
* Officine dell’Immagine

Κατηγορία:Μαροκινοί καλλιτέχνες
Ναυμαχία της Βάρνας

**Η ναυμαχία της Βάρνας** - *(βουλγ. Битка при Варна - τουρκ. Varna Deniz Muharebesi)* - μέρος των πολεμικών επιχειρήσεων του Α΄ Βαλκανικού πολέμου, μεταξύ του Βασιλείου της Βουλγαρίας και της Οθωμανικής Αυτοκρατορίας, δόθηκε στις  21 Νοεμβρίου του 1912, λίγο έξω από το λιμάνι της βουλγαρικής πόλης Βάρνα, στην Μαύρη Θάλασσα.
Η ναυμαχία , γνωστή και ως **Ναυμαχία της Καλιάκρα**, από το όνομα του ακρωτηρίου της Βάρνας, έληξε με την εξουδετέρωση του οθωμανικού καταδρομικού Χαμιντιέ, και νίκη του βουλγάρικου στόλου.

Κατά την διάρκεια των μαχών μεταξύ της Βουλγαρίας και της Οθωμανικής Αυτοκρατορίας, το Οθωμανικό Ναυτικό συμμετείχε στον πόλεμο, κυρίως ως μέσο αποκλεισμού των Βουλγάρων από τις θαλάσσιες διόδους. Με βάση αυτό το σχέδιο, το καταδρομικό «Χαμιντιέ», είχε από τις 15 Νοεμβρίου αποκόψει το λιμάνι της Βάρνας και μάλιστα είχε θέσει υπό πολιορκία και τις πόλεις της Βάρνας και του Μπαλτσίκ, ζητώντας την παράδοσή τους.
Στις 21 Νοεμβρίου όμως, στις 00:30 την νύχτα οι Βούλγαροι εξαπέλυσαν την αντεπίθεσή τους. Το «Χαμιντιέ» δέχτηκε επίθεση από τέσσερις τορπιλακάτους του βουλγαρικού στόλου: από τα πλοία *Drazki* (Θαρραλέα) *Letyashti* (Ιπτάμενη), *Smeli* (Γενναία) και Strogi (Αυστηρή). 
Οι τορπίλες των πλοίων των τριών τορπιλακάτων αστόχησαν όλες, και μόνο αυτή της τορπιλακάτου *Drazki* (Θαρραλέα) ευστόχησε, χτυπώντας καίρια το καταδρομικό στην πρύμνη ανοίγοντάς του ρωγμή δέκα τετραγωνικών μέτρων περίπου. 
Οι τορπίλες αν και δεν κατάφεραν να βυθίσουν το πολεμικό λόγω σωστής και γρήγορης επέμβασης του πληρώματος αλλά και λόγω νηνεμίας στη θάλασσα, τραυμάτισαν ωστόσο 30 ναύτες και σκότωσαν 8, ενώ οδήγησαν - το πολύτιμο για τους Οθωμανούς πλοίο - σε πολύμηνες επισκευές.
Οι Οθωμανοί σταματούν τις επιχειρήσεις κατά μήκος της βουλγάρικης ακτογραμμής.

## Παραπομπές



Ν
Β
Κατηγορία:1912 στη στρατιωτική ιστορία
Ν
Έννη

Η **Έννη** είναι πρόσωπο της ελληνικής μυθολογίας. Ήταν κόρη του Κύπρου, βασιλιά του ομώνυμου νησιού. Παντρεύτηκε τον Τεύκρο, γιο του Τελαμώνα. Κατά την άφιξη τους στο νησί απέκτησαν μια κόρη, την Αστερία. Ο γάμος τους έγινε στην Κύπρο.

## Παραπομπές


Εννη
Εννη
Εκκλησία της Πούσουλα

Η **Εκκλησία της Πούσουλα** () είναι λουθηρανική εκκλησία στο χωριό της Πούσουλα, στη Λόχγια της Φινλανδίας.

## Περιγραφή

## Έκθεση φωτογραφιών


File:Pusulan kellotapuli, Bell tower of Pusula Church.jpg|Το κωδωνοστάσιο
File:Pusulan hautausmaa.JPG|Το κοιμητήριο.


## Δείτε επίσης
* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί σύνδεσμοι

*  Επίσημη ιστοσελίδα

Κατηγορία:Λουθηρανικές εκκλησίες στη Φινλανδία
Εκκλησια
Ξύλινη εκκλησία του Μπρέστοβατς

Η **ξύλινη εκκλησία του Μπρέστοβατς** (σερβικά κυριλλικά: , σερβικά λατινικά: ) είναι σερβική ορθόδοξη εκκλησία στο Μπρέστοβατς, εντός του Δήμου του Νέγκοτιν και εντός του Διαμερίσματος του Μπορ, στη Σερβία. Είναι καταγεγραμμένη εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 314).

## Περιγραφή

## Δείτε επίσης
* Πολιτισμικά μνημεία του Διαμερίσματος του Μπορ

## Παραπομπές


Μπρεστοβατς
Κατηγορία:Προστατευόμενα πολιτισμικά μνημεία στη Σερβία
Μπρεστοβατς
Μπρεστοβατς
Κατάλογος Σελτζούκων σουλτάνων

Οι Σελτζούκοι ήταν ένα τουρκικό φύλο ασιατικής καταγωγής, που εμφανίστηκε κατά τη διάρκεια του Μεσαίωνα. Σύντομα οι Σελτζούκοι έφτασαν στα σύνορα της Βυζαντινής Αυτοκρατορίας και κατέκτησαν τη Μικρά Ασία, έχοντας συντρίψει τον στρατό των Βυζαντινών στη μάχη του Ματζικέρτ. Επίσης, ίδρυσαν ένα μεγάλο σουλτανάτο που εκτεινόταν στις περιοχές της Μικράς Ασίας, της Περσίας, του Ιράκ, καθώς και σε περιοχές της Κεντρικής Ασίας. Το 1080 όταν έγινε αυτοκράτορας ο Αλέξιος ο Κομνηνός οργάνωσε νικηφόρες εκστρατείες εναντίον των Τούρκων. 

## Κατάλογος
Αλπ Αρσλάν

Αμπού Νασρ Σαμ-Αλ-Μουλούκ Ντουκάκ

Κιλίτζ Αρσλάν Α'

Κιλίτζ Αρσλάν Β'

Μαλίκ Σαχ

Μαλίκ Σαχ Α'

Μαλίκ Σαχ Β'

Μαχμούτ Α'

Μαχμούτ Β'

Νουρεντίν Ζενγκί

## Παραπομπές



Κατηγορία:Σουλτάνοι
Γκέλερτ Γκρίντελβαλντ

Ο **Γκέλερτ Γκρίντελβαλντ** είναι σκοτεινός μάγος στη σειρά Χάρι Πότερ. Σύμφωνα με τον κατάλογο για τους «πιο επικίνδυνους σκοτεινούς μάγους όλων των εποχών» είναι δεύτερος και τον περνάει μόνο ο Βόλντεμορτ, σύμφωνα με το βιβλίο The Life and Lies of Albus Dumbledore της Ρίτα Σκίτερ. Το όνομά του αναφέρεται για πρώτη φορά στην Φιλοσοφική λίθο σε μια κάρτα σοκολατένιου βατράχου που σημειώνει ότι ο Ντάμπλντορ κέρδισε τον Γκρίντελβαλντ το 1945.

Ο Γκρίντελβαλντ παρακολούθησε τη σχολή μαγείας Ντούρμστρανγκ, από την οποία αποβλήθηκε στην ηλικία των δεκαέξι για τα επικίνδυνα και κακά πειράματα του που σχεδόν σκότωσαν μερικούς συμφοιτητές του. Μετά το Ντούρμστρανγκ, πήγε να ζήσει με την Μπατθίλντα Μπάγκσοτ στο Γκόντρικς Χόλλοου, όπου γνωρίστηκε με τον νεαρό Ντάμπλντορ. 

Τον ρόλο του νεαρού Γκρίντελβαλντ ενσαρκώνει ο Τζέιμι Κάμπελ Μπάουερ ενώ τον ρόλο του μεγαλύτερου Γκρίντελβαλντ ενσαρκώνει ο Μάικλ Μπιρν.

Στη ταινία *[[Φανταστικά Ζώα: Τα Εγκλήματα του Γκρίντελβαλντ]]* (2018), ο Ντεπ παίζει τον ρόλο του Γκρίντελβαλντ ενώ ο Τζέιμι Κάμπελ Μπάουερ παίζει το ρόλο του νεαρού Γκρίντελβαλντ.

## Παραπομπές

Κατηγορία:Χαρακτήρες της σειράς Χάρι Πότερ
Άνω Καλύβια Κλείτορος Αρκαδίας

Τα **Άνω Καλύβια** Κλείτορος ή Κερπινής είναι πολύ μικρό ορεινό χωριό στην Πελοπόννησο και την Περιφερειακή Ενότητα Αρκαδίας. Πρόκειται για ποιμενικό οικισμό ο οποίος βρίσκεται ανατολικά του Λάδωνα και της τεχνητής λίμνης, στις νοτιοδυτικές πλαγιές του όρους Δρακοβούνι σε υψόμετρο 591 μέτρα. Απέχει 5 χλμ. ΒΔ. από την Κερπινή, 33 χλμ. Β. από τη Δημητσάνα (έδρα του δήμου) και 64 χλμ. ΒΔ. από την Τρίπολη. Αναφέρεται επίσημα ως ξεχωριστός οικισμός το 1928 να προσαρτάται στην τότε κοινότητα Μονάστρας. Σύμφωνα με το σχέδιο Καλλικράτης μαζί με την Κερπινή και τα Κάτω Καλύβια αποτελούν την τοπική κοινότητα Κερπινής που υπάγεται στην δημοτική ενότητα Κλείτορος του Δήμου Γορτυνίας και σύμφωνα με την την απογραφή του 2011 απογράφησαν 3 κάτοικοι.
## Πληθυσμός

## Σημείωση
Στον ίδιο δήμο υπάρχει ο συνώνυμος οικισμός Άνω Καλύβια Τρικολώνων.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κάτω Καλύβια Αρκαδίας

Τα **Κάτω Καλύβια** είναι πολύ μικρός οικισμός στην Πελοπόννησο και την Αρκαδία.

## Γενικά στοιχεία
Τα Κάτω Καλύβια βρίσκονται στα βόρεια όρια με την Περιφερειακή Ενότητα Αχαΐας. Είναι κτισμένο στα ανατολικά του Λάδωνα και βορειοανατολικά της ομώνυμης τεχνητής λίμνης, στις νοτιοδυτικές πλαγιές του όρους Δρακοβούνι σε υψόμετρο 501 μέτρα. Απέχουν 7 χλμ. ΒΔ. από την Κερπινή, 35 χλμ. Β.-ΒΑ. από τη Δημητσάνα (έδρα του δήμου) και 62 χλμ. ΒΔ. από την Τρίπολη (μέσω Λεβίδι). Αναφέρεται επίσημα για πρώτη φορά ως ξεχωριστός οικισμός το 1940 να προσαρτάται στην τότε κοινότητα Κερπινής. Σύμφωνα με το σχέδιο Καλλικράτης μαζί με την Κερπινή και τα Άνω Καλύβια αποτελούν την τοπική κοινότητα Κερπινής που υπάγεται στην δημοτική ενότητα Κλείτορος του Δήμου Γορτυνίας και σύμφωνα με την την απογραφή του 2011 απογράφησαν 5 κάτοικοι.

## Εξωτερικοί σύνδεσμοι

* Κάτω Καλύβια Γορτυνίας στον ιστότοπο https://www.exploring-greece.gr/

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Καλύβια Καρνέση Αρκαδίας

Τα **Καλύβια Καρνέση** ή **Καλύβια Καρνέσι** είναι ιστορικός οικισμός (δεν απογράφεται πλέον) της Αρκαδίας στην Πελοπόννησο. 

## Γενικά στοιχεία
Τα Καλύβια Καρνέση βρίσκονται στα βόρεια όρια με την Αχαΐα, στον κάμπο του Δάρα, κοντά (νότια) στον χείμαρρο Τράγος και σε υψόμετρο 520 μέτρων. Απέχουν περίπου 46 χιλιόμετρα ΒΔ. από την Τρίπολη, 41 χλμ. ΒΑ. από την Δημητσάνα και 6 χλμ. Α. από το Πράσινο (πρώην Καρνέσι). Αναφέρονται επίσημα, ως ξεχωριστός οικισμός, για πρώτη φορά το 1961 να απογράφονται μέχρι το 2011 στην κοινότητα Πρασίνου. Σύμφωνα με το σχέδιο Καλλικράτης, μαζί με το Πράσινο  αποτελούσαν την τοπική κοινότητα Πρασίνου που υπάγεται στην δημοτική ενότητα Κλείτορος του Δήμου Τρίπολης και σύμφωνα με την την απογραφή του 2011 είχαν απογραφεί 8 κάτοικοι. 

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Παλαιόπυργος Μυγδαλιάς Αρκαδίας

Ο **Παλαιόπυργος** είναι ιστορικός οικισμός (δεν απογράφεται πλέον) της Αρκαδίας στην Πελοπόννησο. 

## Γενικά στοιχεία
Ο Παλαιόπυργος βρίσκεται στα όρια με την Αχαΐα, κοντά στις ανατολικές όχθες της τεχνητής λίμνης του Λάδωνα, σε υψόμετρο 560 μέτρων. Απέχει περίπου 68 χιλιόμετρα ΒΔ. από την Τρίπολη, 30 χλμ. Β. από την Δημητσάνα (έδρα του δήμου) και 6 χλμ. ΒΔ. από τη Μυγδαλιά. Αναφέρεται επίσημα, ως ξεχωριστός οικισμός, για πρώτη φορά το 1961 να απογράφονται μέχρι το 2011 στην κοινότητα Αμυγδαλέας. Σύμφωνα με το σχέδιο Καλλικράτης, μαζί με την Μυγδαλιά  αποτελούσαν την τοπική κοινότητα Μυγδαλιάς που υπάγεται στην δημοτική ενότητα Κλείτορος του Δήμου Τρίπολης και σύμφωνα με την την απογραφή του 2011 είχαν απογραφεί 33 κάτοικοι.

## Εξωτερικοί σύνδεσμοι

* Ο πύργος στον Παλαιόπυργο Μυγδαλιάς από τον ιστότοπο http://ecastles.culture.gr/.
* Παλαιόπυργος Κλείτορος στον ιστότοπο https://www.exploring-greece.gr/.

## Σημείωση
Στην Αρκαδία αλλά τον Δήμο Τρίπολης και τη Δημοτική Ενότητα Λεβιδίου είναι ο συνώνυμος οικισμός Παλαιόπυργος.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Σβυτς

Το **Σβυτς** (γαλλικά *Schwytz*, ιταλικά *Svitto*) είναι πόλη στην Ελβετία, πρωτεύουσα του καντονιού Σβυτς. Η επίσημη γλώσσα της πόλης είναι γερμανικά, αλλά οι περισσότεροι κάτοικοι μιλούν αλαμαννική γλώσσα – μία διάλεκτο των γερμανικών. 

Το Σβυτς έχει έκταση 53,2 τετ.χλμ. 46,4% της περιοχής χρησιμοποιείται για γεωργικούς σκοπούς, 39,1% καταλαμβάνει από τα δάση. 

Ο αυτοκινητόδρομος Α4 που ενώνει Ζυρίχη και Μπρούννεν στις όχθες της λίμνης Λουκέρνης περνάει δυτικά από την πόλη. 
Ο σιδηροδρομικός σταθμός «Σβυτς» του σιδηροδρόμου Γκοντάρ βρίσκεται 2 χλμ. από το κέντρο της πόλης.  

thumb|left|250px| Bundesbriefmuseum
thumb|left|250px|Ο σιδηροδρομικός σταθμός Σβυτς

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Εκκλησία του Χριστού (Ρίγα)

Η **Εκκλησία του Χριστού** () είναι λουθηρανική εκκλησία στη Ρίγα, πρωτεύουσα της Λετονίας. Αποτελεί ενοριακή εκκλησία της Ευαγγελικής Λουθηρανικής Εκκλησίας της Λετονίας, υπό την επισκοπική δικαιοδοσία του Αρχιεπισκόπου της Ρίγας. Η τοποθεσία της εκκλησίας είναι επί του αριθμού 1 της Οδού Μεένες.

## Παραπομπές


## Εξωτερικοί Σύνδεσμοι
*  Ιστοσελίδα της εκκλησίας

Κατηγορία:Εκκλησίες στη Ρίγα
Κατηγορία:Λουθηρανικές εκκλησίες στη Λετονία
Καρβούνι Αρκαδίας

Το **Καρβούνι** είναι μικρό ορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Το Καρβούνι βρίσκεται προς τα βόρεια όρια με την Περιφερειακή Ενότητα Αχαΐας και είναι κτισμένο σε υψόμετρο 615 μέτρων στις βορειοδυτικές πλαγιές του όρους Μαίναλο. Στα δυτικά του και στην τοποθεσία "Σ(φ)ακοβούνι" βρίσκεται είναι ένα σπήλαιο με ίχνη κατοίκησης από την νεολιθική εποχή, ενώ στο λόφο αποκαλύφθηκαν ίχνη κατοίκησης μέχρι τα ύστερα μυκηναϊκά χρόνια. Σύμφωνα με το σχέδιο Καλλικράτης, μαζί με την Καμενίτσα αποτελούν την τοπική κοινότητα Καμενίτσας που υπάγεται στη δημοτική ενότητα Βυτίνας του Δήμου Γορτυνίας και ο πληθυσμός σύμφωνα με την απογραφή του 2011 είναι 11 κάτοικοι Αναφέρεται επίσημα ως ξεχωριστός οικισμός για πρώτη φορά το 1937 στο ΦΕΚ 260Α - 08/07/1937 να προσαρτάται στην τότε κοινότητα Καμενίτσης ενώ παλιότερα αναφερόταν με την ονομασία Καλύβια της Λάστας.

## Εξωτερικοί σύνδεσμοι
* Καμενίτσα (Τορθύνειον - Ενίσπη). Ο νεολιθικός οικισμός στο Σ(φ)ακοβούνι Αρκαδίας

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Συριαμάκος Αρκαδίας

Ο **Συριαμάκος** είναι πολύ μικρός οικισμός στην Πελοπόννησο και την Περιφερειακή Ενότητα Αρκαδίας.

## Γενικά στοιχεία
Ο Συριαμάκος βρίσκεται στα όρια με την Περιφερειακή Ενότητα Αχαΐας και Ηλείας, στις όχθες της τεχνητής λίμνης Λάδωνα και σε υψόμετρο 426 μέτρα. Απέχει 40 χλμ. Β. από τη Δημητσάνα (έδρα του δήμου), 88 χλμ. Δ.-ΒΔ. από την Τρίπολη και 76 χλμ. Α.-ΒΑ. από τον Πύργο. Αναφέρεται επίσημα, ως ξεχωριστός οικισμός για πρώτη φορά το 1961 να απογράφεται στην κοινότητα Περδικονερίου. 

Σύμφωνα με το σχέδιο Καλλικράτης μαζί με το Περδικονέρι, τον Γαλατά και τον Μπουλιάρη  αποτελούν την κοινότητα Περδικονερίου που υπάγεται στην δημοτική ενότητα Τροπαίων του Δήμου Γορτυνίας και σύμφωνα με την την απογραφή του 2011 απογράφησαν 5 κάτοικοι ενώ με αυτήν του 2001 ήταν 8.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Μελιδόνι Αρκαδίας

Το **Μελιδόνι** είναι μικρός οικισμός στην Πελοπόννησο και την Περιφερειακή Ενότητα Αρκαδίας.

## Γενικά στοιχεία
Το Μελιδόνι βρίσκεται προς τα όρια με την Περιφερειακή Ενότητα Αχαΐας και Ηλείας σε υψόμετρο 303  μέτρα. Απέχει 44 χλμ. Δ.-ΒΔ. από τη Δημητσάνα (έδρα του δήμου), 82 χλμ. Δ.-ΒΔ. από την Τρίπολη και 55 χλμ. Α. από τον Πύργο ενώ στα νότια περνάει η ΕΟ Τρίπολης - Ολυμπίας. Αναφέρεται επίσημα, ως *Μελιδώνι*, για πρώτη φορά το 1835 στο ΦΕΚ 16Α - 24/05/1835 να προσαρτάται στον τότε δήμο Θελπούσης και το 1879 να καταργείται. Αναφέρεται ξανά το 1961 ως *Μελιδόνιον* να απογράφεται στην κοινότητα Τροπαίων. Σύμφωνα με το σχέδιο Καλλικράτης μαζί με τα Τρόπαια αποτελούν την κοινότητα Τροπαίων που υπάγεται στην ομώνυμη δημοτική ενότητα του Δήμου Γορτυνίας και σύμφωνα με την την απογραφή του 2011 απογράφησαν 37 κάτοικοι ενώ με αυτήν του 2001 ήταν 60.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Ο Χάρι Πότερ και το Καταραμένο Παιδί

μικρογραφία
Ο **Χάρι Πότερ και το καταραμένο παιδί** (αγγλικά : *Harry Potter and the Cursed Child*) είναι θεατρικό έργο το οποίο γράφτηκε απο τον Τζακ Θορν και είναι βασισμένο σε μια πρωτότυπη ιστορία η οποία είναι γραμμένη τον ίδιο τον Θορν, την Τζ. Κ. Ρόουλινγκ και τον Τζον Τίφανι.Η ιστορία διαδραματίζεται στον Κόσμο των Μάγων του Χάρι Πότερ της Τζ. Κ. Ρόουλινγκ, και διαδραματίζεται μετά τα γεγονότα του βιβλίου Ο Χάρι Πότερ και οι Κλήροι του Θανάτου. Στο θεατρικό σενάριο, πρωταγωνιστής είναι ο γιος του Χάρι Πότερ και της Τζίνι Ουέσλι, ο Άλμπους Σέβερους Πότερ, που πάει για πρώτη χρονιά στη σχολή Χόγκουαρτς. Όμως μπαίνει στο Σλίθεριν και μισεί τον μπαμπά του. Το έργο διαφημίστηκε ως η όγδοη ιστορία της σειράς Χάρι Πότερ.

## Πλοκή
Σε αυτήν την ιστορία, ο Άλμπους Σέβερους μαζί με τον Σκόρπιο Μαλφόι, γιο του Ντράκο Μαλφοί, ο οποίος είναι ο καλύτερος του φίλος, προσπαθούν να σώσούν τον Σέντρικ Ντίγκορι, που είχε πεθάνει στο 4o βιβλίο της σειράς. Στο μεταξύ γνωρίζει τη Ντέλφι αλλά αγνοούν ότι είναι η κρυφή κόρη του Βόλντεμορτ. Προκειμένου να σώσουν τον Σέντρικ Ντίγκορι χρησιμοποιούν μια χρονομηχανή. Παρότι καταφέρνουν να τον σώσουν, αλλάζουν άθελα τους την πραγματικότητα. Στο τέλος οι σχέσεις πατέρα-γιου αποκαθιστώνται, όπως και η πραγματικότητα.

## Εξωτερικοί Σύνδεσμοι
* Επίσημη ιστοσελίδα
* Ο Χάρι Πότερ και το Καταραμένο Παιδί στο Twitter

Κατηγορία:Βιβλία Χάρι Πότερ
Κατηγορία:Βρετανικά θεατρικά έργα
Κατηγορία:Ταξίδι στον χρόνο στη μυθοπλασία
Οδός Μπαρίντ

Η **οδός Μπαρίντ** (Μπορέντρο Μπούμι στα βεγγαλικά) είναι η μεγαλύτερη φυσιογραφική μονάδα που χρονολογείται από τη πλειστόκαινο εποχή στη λεκάνη της Βεγγάλης. Καλύπτει το μεγαλύτερο μέρος των επαρχιών Ντινατζπούρ, Ρανγκπούρ, Πάμπνα, Ρατζσάχι, Μπόγκρα και Τζαϊπουρχάτ των διαιρέσεων Ρατζσάχι και Ρανγκπούρ στο Μπανγκλαντές καθώς και τις επαρχίες Ούταρ και Ντακσίν Ντινατζπούρ και το μεγαλύτερο μέρος της επαρχίας Μάλντα στην Δυτική Βεγγάλη της Ινδίας. Αποτελείται από διάφορα ξεχωριστά τμήματα στο βορειοδυτικό τμήμα του Μπαγκλαντές και το βόρειο τμήμα της Δυτικής Βεγγάλης στην Ινδία καλύπτοντας έκταση που πλησιάζει τα 10.000 τ.χλμ. 

## Δείτε επίσης

*Οδός Μαντουπούρ
*Γεωλογία του Μπαγκλαντές

## Παραπομπές


## Εξωτερικοί σύνδεσμοι

* Χάρτης
Κατηγορία:Γεωγραφία του Μπανγκλαντές
Κατηγορία:Μπανγκλαντές γεωγραφία-επέκταση
Εκκλησία Αγίου Αλβέρτου (Ρίγα)

Η **Εκκλησία Αγίου Αλβέρτου** () είναι ρωμαιοκαθολική εκκλησία στη Ρίγα, πρωτεύουσα της Λετονίας. Η τοποθεσία της εκκλησίας είναι επί του αριθμού 38 της Οδού Λιέπαγια.

## Παραπομπές


## Εξωτερικοί Σύνδεσμοι
* 

Κατηγορία:Ρωμαιοκαθολικές εκκλησίες στη Ρίγα
Κατηγορία:Ρωμαιοκαθολικές εκκλησίες στη Λετονία
Ρωμαιοκαθολική Εκκλησία Αγίας Αικατερίνης (Ρίγα)

Η **Ρωμαιοκαθολική Εκκλησία Αγίας Αικατερίνης** () ήταν καθολική εκκλησία στη Ρίγα, πρωτεύουσα της Λετονίας. Η τοποθεσία της εκκλησίας ήταν επί του αριθμού 9/11 της Οδού Σκιούνου.

## Παραπομπές


Κατηγορία:Ρωμαιοκαθολικές εκκλησίες στη Ρίγα
Κατηγορία:Ρωμαιοκαθολικές εκκλησίες στη Λετονία
Εκκλησία της Θεοτόκου του Καζάν (Ρίγα)

Η **Εκκλησία της [[Θεοτόκος του Καζάν|Θεοτόκου του Καζάν]]** () είναι ορθόδοξη εκκλησία στη Ρίγα, πρωτεύουσα της Λετονίας. Η τοποθεσία της εκκλησίας είναι επί του αριθμού 19/21 της Οδού Λίλα Κάλνα.

## Παραπομπές


Κατηγορία:Εκκλησίες στη Ρίγα
Δημήτριος Γαβριήλ

Ο **Δημήτριος Γαβριήλ** ήταν Έλληνας πολιτικός.

## Βιογραφικά στοιχεία

Ήταν γιος του αγωνιστή του 1821 Στάθη Γαβριήλ. Σπούδασε ιατρική και ιδιώτευσε ως ιατρός. Εξελέγη βουλευτής Λοκρίδος στις εκλογές του 1885.

Ήταν παντρεμένος με την Ελένη Κυριαζή, κόρη του Δημητρίου Κυριαζή, δημάρχου Δρυμίας, και της Πηνελόπης Ιωάννη Παπαλουκά.

## Παραπομπές


Κατηγορία:Βουλευτές Λοκρίδας
Κατηγορία:Οικογένεια Παπαλουκά
Ηρακλής Γαζέπης

Ο **Ηρακλής Γαζέπης** ήταν Έλληνας πολιτικός.

## Βιογραφικά στοιχεία

Ήταν γιος του Ζαφειρίου Γαζέπη, κτηματίου της Χαλκίδας. Αδελφός του ήταν ο Γεώργιος Γαζέπης. Εξελέγη δήμαρχος Χαλκίδας το 1874 και επανεξελέγη στις εκλογές του 1879, του 1883 και του 1887. Κατά τη διάρκεια της θητείας του πραγματοποίησε πληθώρα έργων ενώ στα αρνητικά της θητείας του συγκαταλέγεται η κατεδάφιση των μεσαιωνικών τειχών της Χαλκίδας.

Εξελέγη βουλευτής Χαλκίδος στις εκλογές του 1890 και βουλευτής Εύβοιας στις εκλογές του 1892.

Απεβίωσε στις 17 Αυγούστου 1899.

## Παραπομπές


Κατηγορία:Βουλευτές Χαλκίδας
Κατηγορία:Βουλευτές Ευβοίας
Κατηγορία:Δήμαρχοι Χαλκίδας
Γεώργιος Γαζέπης

Ο **Γεώργιος Γαζέπης** (1860 - 1929) ήταν Έλληνας καθηγητής της Οφθαλμολογίας και πολιτικός.

## Βιογραφικά στοιχεία

Ήταν γιος του Ζαφειρίου Γαζέπη, κτηματίου της Χαλκίδας. Αδελφός του ήταν ο Ηρακλής Γαζέπης. Σπούδασε ιατρική στο Πανεπιστήμιο Αθηνών και συμπλήρωσε τις σπουδές του στο Παρίσι δίπλα στον Φωτεινό Πανά. Μετά την επιστροφή του στην Ελλάδα ειδικεύθηκε στην οφθαλμολογία διατηρώντας δική του κλινική. Το 1899 διορίστηκε καθηγητής της Οφθαλμολογίας στο Πανεπιστήμιο Αθηνών, θέση στην οποία παρέμεινε μέχρι το 1910, οπότε και παύθηκε. Επανήλθε στην έδρα της οφθαλμολογίας το 1912 παραμένοντας μέχρι και τον θάνατό του, το 1929.

Εξελέγη βουλευτής Χαλκίδος στις εκλογές του 1899 παραμένοντας, όμως, βουλευτής μόνο για την α΄ σύνοδο αυτής. Στις εκλογές του Νοεμβρίου 1910 εξελέγη βουλευτής Ευβοίας.

Απεβίωσε το 1929 από καρδιακό επεισόδιο. 

## Παραπομπές


Κατηγορία:Βουλευτές Χαλκίδας
Κατηγορία:Βουλευτές Ευβοίας
Κατηγορία:Οφθαλμίατροι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες οφθαλμίατροι
Παντελής Γκίκας

Ο **Παντελής Γκίκας** (1838 - 1910) ήταν Έλληνας πολιτικός.

## Βιογραφικά στοιχεία

Γεννήθηκε στην Ύδρα. Εξελέγη βουλευτής Ύδρας στις εκλογές του 1895 και επανεξελέγη βουλευτής Ύδρας στις εκλογές του 1899,  εκλογές του 1895 και του 1905.

Απεβίωσε στην Αθήνα.

## Παραπομπές


Κατηγορία:Βουλευτές Ύδρας
Πουλ-ι-Χομρί

Το **Πουλ-ι Χομρί** (παστού/νταρί: ) είναι πόλη στο βόρειο Αφγανιστάν. 

Είναι η πρωτεύουσα της περιφέρειας Μπαγκλάν. Σύμφωνα με την απογραφή του 1979 ο πληθυσμός της πόλης ήταν 31.101 κάτοικοι. Ο αριθμός όμως αυτός αυξήθηκε στους 113.500 σύμφωνα με υπολογισμούς του 2017. Το γεγονός αυτό κάνει το Πουλ-ι Χομρί την έβδομη μεγαλύτερη πόλη του Αφγανιστάν.

Το Πουλ-ι Χομρί βρίσκεται σε ανεπτυγμένη και εύφορη κοιλάδα. Στην πόλη βρίσκεται εργοστάσιο τσιμέντου, το οποίο κατασκευάστηκε με σοβιετική βοήθεια. Περίπου 12 χιλιόμετρα βόρεια βρίσκεται ο αρχαιολογικός χώρος Σουρχ Κοτάλ.

Στο Πουλ-ι Χομρί, από τον Οκτώβριο του 2006 μέχρι τον Μάρτιο του 2013, βρισκόταν μία Περιφερειακή Ομάδα Ανασυγκρότησης της ISAF, υπό την καθοδήγηση των Ουγγρικών Ένοπλων Δυνάμεων. Επίσης σημαντική ήταν η παρουσία και των γερμανικών δυνάμεων από το καλοκαίρι του 2010. Οι στρατιώτες επέβλεπαν την οδό από την Καμπούλ στο Μαζάρι Σαρίφ και το Κουντούζ. Στο σημείο έχουν σκοτωθεί 10 στρατιώτες. Η αποχώρηση των δυνάμεων ξεκίνησε τον Φεβρουάριο του 2013.

## Παραπομπές


## Εξωτερικοί σύνδεσμοι
*Περιφερειακή Ομάδα Ανασυγκρότησης (Πουλ-ι Χομρί, Μπαγκλάν)

Κατηγορία:Πόλεις του Αφγανιστάν
Χιονάτα Κεφαλονιάς

Τα **Χιονάτα** είναι στα Επτάνησα και την Περιφερειακή Ενότητα Κεφαλονιάς και διοικητικά ανήκουν στον Δήμο Αργοστολίου.

## Γενικά στοιχεία
Τα Χιονάτα βρίσκονται στο νοτιοανατολικό τμήμα της Κεφαλονιάς, σε υψόμετρο 200 μέτρα, στην πεδιάδα μεταξύ της νοτιοανατολικής πλαγιάς του Αίνου και της ακτής του Ιονίου Πελάγους. Απέχουν 25 χλμ. ΝΑ. από το Αργοστόλι και 15 χλμ. Ν.-ΝΔ. από τον Πόρο.

Ο πληθυσμός της το 2011 ήταν 63 άτομα για το χωριό και 154 για τη κοινότητα, η οποία περιλαμβάνει τα χωριά Κολαΐτης (με πληθυσμό 32 κατοίκων) και Θηράμωνας (με πληθυσμό 59 κατοίκων). Βρίσκεται 0.5 χιλιόμετρα νοτιοανατολικά του Βαλεριάνου, 1 χιλιόμετρο δυτικά του Μαρκόπουλου και 9 χιλιόμετρα νοτιοδυτικά του Πόρου. Το χωριό επλήγη από το σεισμό του Ιονίου το 1953.

## Πληθυσμός

## Παραπομπές


## Εξωτερικοί σύνδεσμοι
* Χιονάτα

Κατηγορία:Χωριά της περιφερειακής ενότητας Κεφαλληνίας
Λευτέρης Κρέτσος

Ο **Λευτέρης Κρέτσος** είναι Έλληνας πολιτικός και πρώην υφυπουργός Ψηφιακής Πολιτικής, Τηλεπικοινωνιών και Ενημέρωσης.

## Βιογραφία
Έχει εργαστεί ως ακαδημαϊκός στη Βρετανία διδάσκοντας εργασιακές σχέσεις και διοίκηση προσωπικού στο Αμπερντίν, στο Κόβεντρι και στο Λονδίνο.

Το 2015 ανέλαβε τη θέση του γενικού γραμματέα στη Γενική Γραμματεία Ενημέρωσης και Επικοινωνίας, ενώ από το 2016 έως το 2017 ήταν γενικός γραμματέας του υπουργείου Ψηφιακής Πολιτικής, Τηλεπικοινωνιών και Ενημέρωσης. 

Επίσης, τον Σεπτέμβριο του 2016 εξελέγη μέλος της Κεντρικής Επιτροπής του ΣΥΡΙΖΑ.

Στις 29 Αυγούστου 2018 ορίστηκε υφυπουργός Ψηφιακής Πολιτικής, Τηλεπικοινωνιών και Ενημέρωσης και στις 14 Ιουνίου του 2019 υπηρεσιακός κυβερνητικός εκπρόσωπος στην κυβέρνηση του Αλέξη Τσίπρα, θέσεις που διατήρησε έως τις 9 Ιουλίου 2019.

## Παραπομπές


Κατηγορία:Έλληνες Γενικοί Γραμματείς
Κατηγορία:Έλληνες υφυπουργοί
Κατηγορία:Κυβερνητικοί Εκπρόσωποι (Ελλάδα)
Χώρα Αρκαδίας

Η **Χώρα** είναι ημιορεινό χωριό της δημοτικής ενότητας Τροπαίων του δήμου Γορτυνίας. Βρίσκεται βορειοδυτικά από την Τρίπολη, κοντά στον ποταμό Λάδωνα, σε υψόμετρο 436 μέτρων. Απέχει από την Τρίπολη 110 χλμ. Έχει εδαφική επιφάνεια 19 τ.χλμ. Βρίσκεται 5 χλμ. από τον οδικό άξονα Τρίπολης-Ολυμπίας-Πύργου βόρεια του ποταμού Λάδωνα, με παράκαμψη 2 χλμ. μετά το Τουμπίτσι.

## Γενικά στοιχεία
Κύρια ασχολία των κατοίκων η γεωργία και η κτηνοτροφία. Τοπίο πράσινο με πεύκα, κυπαρίσσια, αυτοφυή φυτά και καλλιέργειες ελαιόδεντρων. Η εκκλησία του χωριού είναι ο *Ιερός Ναός του Αγίου Αθανασίου*, ο οποίος υπάγεται στην Ιερά Μητρόπολη Γόρτυνος και Μεγαλοπόλεως. Κοντά στο χωριό βρίσκεται το γνωστό μοναστήρι της *Τίμιας Ζώνης*. Το χωριό είναι έδρα της ομώνυμης κοινότητας. Στην κοινότητα ανήκουν επίσης οι οικισμοί Δωδεκάμετρο και Ελαία.

## Ιστορικά στοιχεία
Είναι το αρχαιότερο χωριό του τέως δήμου Θελπούσης. Ήταν η έδρα του δήμου από την ίδρυση του μέχρι το 1855 και από το 1870 μέχρι το 1912 πού καταργήθηκε ο δήμος Θελπούσης. Το χωριό εμφανίζεται στα Βενετικά αρχεία το 1698 με το όνομα *Τσακοναίοι Χώρα* και αργότερα στις αρχές του 18ου αιώνα με το σημερινό όνομα *Χώρα*. Σύμφωνα με τους ερευνητές *Τσακονιές* κατά τη βυζαντινή περίοδο ήταν οι στρατιωτικές φρουρές. Το χωριό σε απογραφή του 1698 έχει 23 οικογένειες και το 1815 στην απογραφή από τον Pouqueville 30 οικογένειες. Η Χώρα προσφέρει στην επανάσταση του 1821 με πιο γνωστό τον αγωνιστή *Αθανάσιο Μπράμο*. Μαύρη σελίδα για το χωριό είναι η εκτέλεση Ελλήνων πατριωτών από τον Ναζιστικό στρατό κατά την γερμανική κατοχή μέσα στην εκκλησία του χωριού.

## Πληθυσμός

## Παραπομπές


## Εξωτερικοί σύνδεσμοι
* Δήμος Γορτυνίας, από την ιστοσελίδα: www.gortynia.gov.gr του Δήμου Γορτυνίας.
* Χώρα, από την ιστοσελίδα: arcadia.ceid.upatras.gr
* Χώρα Γορτυνίας, στο facebook.
* Χώρα Γορτυνίας.
* Ιερό Προσκύνημα Τιμίας Ζώνης Γορτυνίας, από την ιστοσελίδα: www.monastiria.gr

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Στεφανία της Αρμενίας

Η **Στεφανία της Αρμενίας** ή **Ρίτα της Αρμενίας** (1195 - 1220), μέλος του Οίκου των Ρουπενιδών και διεκδικήτρια του Αρμενικού θρόνου της Κιλικίας ήταν μοναδική κόρη και παιδί του Λέων Β΄ της Αρμενίας από την πρώτη σύζυγο του Ισαβέλλα της Αντιόχειας. Η καταγωγή της μητέρας της αμφισβητείται, πολλοί πιστεύουν ότι ήταν ανιψιά του Βοημούνδου Γ΄ της Αντιόχειας. Άλλοι ιστορικοί την σχετίζουν με Γερμανικούς ή Αυστριακούς Οίκους.

## Πρώτα χρόνια

Η μικρή Στεφανία μεγάλωσε από την γιαγιά της Ρίτα του Μπαμπερόν. Η μητέρα της πέθανε όταν ήταν 10 ετών, δεν είχε κάνει άλλα παιδιά με τον πατέρα της. Ο Λέων Β΄ παντρεύτηκε σε δεύτερο γάμο (1200) την Σιβύλλα των Λουζινιάν κόρη του Αμωρί Β΄ της Ιερουσαλήμ και της Ισαβέλλας Α΄ της Ιερουσαλήμ, από τον γάμο γεννήθηκε η μικρότερη ετεροθαλής αδελφή της Ισαβέλλα της Αρμενίας.

## Γάμος

Τον Απρίλιο του 1214 η Στεφανία παντρεύτηκε τον Ιωάννη του Μπριέν στον δεύτερο γάμο του, είχε χάσει πρόσφατα (1212) την πρώτη σύζυγο του Μαρία του Μομφερράτου που ήταν αδελφή της Σιβύλλας, θετής μητέρας της Στεφανίας. Η Στεφανία της Αρμενίας ήταν κακή μητριά στην κόρη του Ιωάννη από τον πρώτο γάμο Ισαβέλλα Β΄ της Ιερουσαλήμ , ο ίδιος ο Ιωάννης είχε οριστεί αντιβασιλιάς και κηδεμόνας. Η Στεφανία γέννησε έναν γιο τον Τζων (1216).

## Διεκδίκηση του θρόνου της Κιλικίας

Ο πατέρας της Στεφανίας πέθανε τον Μάιο του 1219. Είχε επιβάλει στους ευγενείς όρκο να αναγνωρίσουν διάδοχο τον μικρανεψιό του Ραϋμόνδο Ρουπέν αλλά στο τέλος της ζωής του συγκρούστηκε μαζί του, στο νεκροκρέβατο του ζήτησε από τους ευγενείς να λύσουν τους όρκους και να αναγνωρίσουν διάδοχο την μικρότερη κόρη του Ισαβέλλα. Η Στεφανία που ζούσε ακόμα οργίστηκε επειδή είχε περισσότερα δικαιώματα σαν μεγαλύτερη αδελφή επιπλέον η Στεφανία είχε έναν γιο. Ο Ιωάννης αποφάσισε να διεκδικήσει δυναμικά τα δικαιώματα της συζύγου του. Ο Ραϊμόνδος Ρουπίνος της Αντιόχειας διεκδικούσε και ο ίδιος τα δικά του κληρονομικά δικαιώματα.
Ο Ιωάννης του Μπριέν εγκατέλειψε τον Φεβρουάριο του 1220 την Ε΄ Σταυροφορία, μετέβη στο Αρμενικό Βασίλειο της Κιλικίας για να διεκδικήσει τα δικαιώματα του.

## Θάνατος

Η Στεφανία πέθανε ωστόσο τον Ιούνιο του 1220, σύμφωνα με μερικές πηγές ο ίδιος ο σύζυγος της την χτύπησε θανάσιμα επειδή επιχείρησε να δηλητηριάσει την θετή της κόρη Ισαβέλλα Β΄. Ο μικρός γιος τους πέθανε αμέσως μετά και ο Ιωάννης έχασε όλα τα κληρονομικά του δικαιώματα στην Κιλικία.

## Παραπομπές
 		


## Πηγές

*Nickerson Hardwicke, Mary. The Crusader States, 1192-1243
*Runciman, Steven (1989). A History of the Crusades, Volume III: The Kingdom of Acre and the Later Crusades. Cambridge University Press.

## Εξωτερικοί σύνδεσμοι

*ΙΕΡΟΥΣΑΛΗΜ, ΒΑΣΙΛΕΙΣ

Κατηγορία:Οίκος των Ρουπενιδών
Σιβύλλα των Λουζινιάν

Η **Σιβύλλα** (1198 - 1252) μέλος του Οίκου των Λουζινιάν ήταν πριγκίπισσα της Ιερουσαλήμ και με τον γάμο της έγινε βασίλισσα της Αρμενίας.

## Βιογραφία
Ήταν η μεγαλύτερη κόρη του Αμωρί Β΄ της Ιερουσαλήμ από τη δεύτερη σύζυγό του Ισαβέλλα Α΄ των Ανζού βασίλισσα της Ιερουσαλήμ, κόρη του Αμωρί Α΄ της Ιερουσαλήμ.

## Οικογένεια
Παντρεύτηκε -σε δεύτερο γάμο του- τον Λέοντα Β΄ (1210) και έτσι με τον γάμο έγινε βασίλισσα στο Αρμενικό Βασίλειο της Κιλικίας. Με τον γάμο απέκτησαν τέκνο:
* Ισαβέλλα 1217-1252, παντρεύτηκε πρώτα τον Φίλιππο των Πουατιέ, γιο του πρίγκιπα της Αντιόχειας, χωρίς να αποκτήσουν τέκνα και μετά τον Χετούμ Α΄ των Χετουμιδών, με τον οποίο έκανε 7 τέκνα. Έτσι η Αρμενία πέρασε στον Οίκο των Χετουμιδών.

## Παραπομπές στις πηγές


## Πηγές
* Runciman, Steven (1989). A History of the Crusades, Volume III: The Kingdom of Acre and the Later Crusades. Cambridge University Press.

Κατηγορία:Σύζυγοι βασιλέων της Αρμενίας
Κατηγορία:Οίκος των Λουζινιάν
Δημήτρης Κουρέπης

Ο **Δημήτριος (Δημήτρης) Κουρέπης**, γεννημένος στις 23 Μαρτίου 1998 στην Αθήνα, είναι Έλληνας επαγγελματίας καλαθοσφαιριστής. Διαθέτοντας ύψος 208 εκατοστά, αγωνίζεται ως Power Forward και Center για τον 

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Αρκαδικού
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Αναγέννησης Αρκαλοχωρίου
Κατηγορία:Πάουερ φόργουορντ
Κατηγορία:Σέντερ
Σαρ-ε Πολ

Το **Σαρ-ε Πολ** ή **Σαρί Πουλ** () είναι η πρωτεύουσα της ομώνυμης επαρχίας και περιφέρειας στο βόρειο Αφγανιστάν. Βρίσκεται σε απόσταση περίπου 160 χιλιομέτρων νοτιοδυτικά από το Μπαλχ. Η περιοχή ήταν αντικείμενο διαμάχης μεταξύ της Καμπούλ και της Μπουχάρα, αλλά τελικά αποδόθηκε στους Αφγανούς με τη Αγγλορωσική μεθοριακή σύμβαση του 1873.

Η καταγωγή του πληθυσμού της πόλης προέρχεται από τους Ουζμπέκους και τους Χάζαρους. Ο επίσημος πληθυσμός της πόλης το 2015 ήταν 51.075 κάτοικοι. Συνολικά υπήρχαν 5.675 κατοικίες και η έκταση της πόλης κάλυπτε επιφάνεια 2.990 εκταρίων.

## Παραπομπές


## Πηγές
* 

Κατηγορία:Πόλεις του Αφγανιστάν
Αυτοκινητόδρομος Α2 (Βόρεια Μακεδονία)

Ο **Αυτοκινητόδρομος Α2** της πΓΔΜ είναι ο αυτοκινητόδρομος που αρχίζει από το αεροδρόμιο (Σκόπια) και τελειώνει στο κέντρο "The Q" (Τέτοβο).

## Διαδρομή
Ξεκινώντας από το αεροδρόμιο των Σκοπίων στον αυτοκινητόδρομο αυτοκινητόδρομο Α1, συνδέει τον προαναφερόμενο αυτοκινητόδρομο με την πόλη Τέτοβο, σχηματίζοντας μια μερική ζώνη γύρω από τα Σκόπια. Η ζώνη των Σκοπίων είναι επίσης τμήμα του αυτοκινητοδρόμου Μ4, ο οποίος ακολουθεί μια άλλη διαδρομή μετά από αυτήν. Αφήνοντας τα Σκόπια, συνεχίζει προς το Τέτοβο. Το Γκόστιβαρ βρίσκεται περίπου 19χλμ. νότια και είναι εύκολα προσβάσιμο με το τμήμα ταχείας κυκλοφορίας του αυτοκινητοδρόμου. Αυτό το τμήμα είναι ακριβώς όπως το υπόλοιπο του A2, αλλά δεν διαθέτει λωρίδα έκτακτης ανάγκης και δεν πληροί κάποιες άλλες απαιτήσεις για αυτοκινητόδρομους.

## Μελλοντικά σχέδια
Ο υφιστάμενος δρόμος Κίτσεβο-Οχρίδας με δύο λωρίδες θα μετατραπεί σε αυτοκινητόδρομο με 4 λωρίδες κυκλοφορίας. Αυτή η ενότητα βρίσκεται υπό κατασκευή. Μετά την ολοκλήρωση, θα αποτελέσει μέρος του Α2.

2
Αυτοκινητόδρομος Α1 (Βόρεια Μακεδονία)

Ο **Αυτοκινητόδρομος A1** της Βόρεια Μακεδονία είναι σημαντικός αυτοκινητόδρομος της χώρας. Αρχίζει από τα σύνορα με τη Σερβία και τελειώνει στα σύνορα με την Ελλάδα. Αποτελεί μέρος της ευρωπαϊκής οδού 75. Διασχίζει 173 χιλιόμετρα ως αυτοκινητόδρομος τεσσάρων λωρίδων και ελεγχόμενης πρόσβασης. Διασχίζει τη χώρα από βορρά προς νότο, ξεκινώντας από τα σύνορα με τη Σερβία κοντά στο Κουμάνοβο και καταλήγοντας στο συνοριακό φυλάκιο Εύζωνοι-Μπογκορόντιτσα με την Ελλάδα κοντά στη Γευγελή. Ως μέρος του πανευρωπαϊκού διαδρόμου Χ (μαζί με τη διαδρομή Ε70) και συνδέει τις μεγαλύτερες πόλεις της Βόρειας Μακεδονίας. Έτσι, είναι ένας από τους σημαντικότερους αυτοκινητόδρομους για την υποδομή της Βόρειας Μακεδονίας και επί του παρόντος υφίστανται σημαντικά έργα ανασυγκρότησης και αναβάθμισης.

## Διαδρομή
Ο αυτοκινητόδρομος αρχίζει αμέσως μετά το συνοριακή διέλευση μεταξύ της Βόρειας Μακεδονίας και της Σερβίας και συνεχίζει ως αυτοκινητόδρομος πρώτης κατηγορίας για περίπου 40 χλμ. Όταν φθάνει στο αεροδρόμιο των Σκοπίων διακλαδίζεται με τον Α2 (Μ2). Παρ 'όλα αυτά, στο τμήμα των 30 χιλιομέτρων (19 μίλια) μεταξύ του αεροδρομίου των Σκοπίων και της Βελεσάς, ο αυτοκινητόδρομος διασπάται, δημιουργώντας μια σταδιακή απόσταση αρκετών χιλιομέτρων. Η διαδρομή προς βόρεια είναι η υποθετική διαδρομή του αυτοκινητόδρομου ενώ η ελαφρώς μακρύτερη νότια διαδρομή, με επικίνδυνες καμπές, είναι ο παλιός δρόμος και είναι μονόδρομος. Επί του παρόντος, αυτό το μέρος αναβαθμίζεται. Επίσης, το τμήμα Σμόκβιτσα-Ντεμίρ Κάπιγια των 33 χιλιομέτρων ολοκληρώθηκε το 2018 και είναι ο μόνος αυτοκινητόδρομος που συνδέει τη Σερβία με την Ελλάδα.

## Φωτοθήκη


Αρχείο:А1-А4.jpg|Διασταύρωση με τον Α2
Αρχείο:E75 Macedonia Motorway M-1.jpg|Ο Α1 κοντά στο Στόμπι
Αρχείο:МК А1-Е75.jpg|Ο Α1 στα βορειοδυτικά Σκόπια



## Παραπομπές


1